OZ Permoníci

Pekelná zlatobyľ
2023-11-11 13:30 - 15:30 (Europe/Bratislava) | Ostrovné lúčky, 3544+548 Bratislava, Čunovo, 85110, Slovakia (Slovak Republic)
Ostrovné lúčky sú prírodná rezervácia v oblasti Dunajské luhy. Územie bolo vyhlásené či novelizované v roku 1988 na rozlohe 54,93 ha a zaradené do 4. stupňa ochrany. V minulosti sa tu likvidovala invázna zlatobyľ a podarilo sa ju umiestniť na kopy. (Zlatobyľ kanadská patrí na Slovensku medzi najviac rozšírené invázne rastliny, pričom narúša biodiverzitu a druhovú rozmanitosť.) Teraz by bolo fajn sa kôp zbaviť, aby sme uvoľnili miesto orchideám.
Na stretnutí pomôžeme s likvidovaním už pripravených kôp zlatobyle. Dostali sme povolenie na pálenie, tak sa poďme zahrať na pekelníkov.
Pracovné pomôcky zabezpečíme.
Schválené povolenia na dobrovoľnícke práce budú k dispozícií priamo na mieste. Event sa koná v spolupráci s Bratislavským regionálnym ochranárskym združením.
KEDY
V sobotu, 11. novembra 2023 od 13:30 do 15:30

Ombré tričká
2023-11-09 16:30 - 18:00 | Envirodielnička, Jasovská 1, Bratislava, 851 07, Slovenská republika
Odfarbovanie tričiek vhodné pre deti od cca 8 rokov a dospelých. Prines si svoje tričko a vdýchni mu nový žívot.
Cena za osobu je 4 €. V cene sú zahrnuté pomôcky potrebné k tvoreniu. Maximálna kapacita workshopu je 10 ľudí.
V ponuke k zakúpeniu máme aj kvalitné tričko od osvedčeného českého výrobcu (veľkosť a farbu si dohodneme pred workshopom).

Maximálna kapacita workshopu je 15 ľudí, pre prihlásenie a prípadné objednanie trička klikni sem.

Drevené stavebnice
2023-11-08 17:30 - 19:00 | Envirodielnička, Jasovská 1, Bratislava, 851 07, Slovenská republika
Maľujeme, skladáme a lepíme drevené mestečko.
Vstupné na osobu je 10 €, v cene je zahrnutý potrebný materiál. Účastníci si hotovú stavebnicu odnášajú so sebou.
Možnosť dodatočného zakúpenia ďalších stavebníc podľa vlastného výberu – ceny od 6 €.

Relaxačný podvečer je vhodný pre všetky vekové kategórie. Maximálna kapacita workshopu je 15 ľudí, pre prihlásenie klikni sem.

Výroba lampiónov
2023-11-06 17:30 - 19:00 | Envirodielnička, Jasovská 1, Bratislava, 851 07, Slovenská republika
Blíži sa sviatok svätého Martina, ktorý sa spája aj s lampiónovými sprievodmi.

Príď si s nami vytvoriť lampión. Materiál na tvorenie zabezpečíme, na tebe bude zvyšok. Kreativite sa medze nekladú, necháme sa prekvapiť, čo všetko vytvoríte.

Akcia je určená pre deti v ľubovoľnom veku so záujmom o tvorivú činnosť so svojím rodičom či starým rodičom.

Maximálna kapacita workshopu je 15 ľudí, pre prihlásenie klikni sem.

Výroba šarkanov
2023-10-31 17:30 - 19:00 | Envirodielnička, Jasovská 1, Bratislava, 851 07, Slovenská republika
Jeseň je tu a s ňou prichádza obdobie púšťania šarkanov.

Príď si s nami vlastnoručne vytvoriť svojho lietajúceho draka.
Material zabezpečíme my, na tebe bude kreativita, aby z materiálu vzniklo dielo podľa tvojich predstáv.

Akcia je určená pre deti v ľubovoľnom veku so záujmom o tvorivú činnosť so svojím rodičom či starým rodičom.

Cena za osobu je 4 €, v cene je zahrnutý potrebný materiál. Maximálna kapacita workshopu je 15 ľudí.

Pre prihlásenie klikni.

Pondelkové štebotačky #3 [Malé Karpaty]
2023-10-30 18:00 - 19:15 | Envirodielnička, Jasovská 1, Bratislava, 851 07, Slovenská republika
Príď si zaštebotať s permoníkmi a zaujímavými hosťami 🙂
Týmto eventíkom pokračujeme v tématických štebotačkách v priestoroch Envirodielničky, kde budeme preberať rôzne témy zo života geocachingu, prírody a jej ochrany a ďalších zaujímavosti.
Kto sme? Nadšenci geocachingu, ktorým záleží na prírode okolo nás. OZ Permoníci pôvodne vzniklo pre potreby Geocachingu, časom sme sa akosi prirodzene stali jedným z najaktívnejśích dobrovoľníckych organizácii v prírode. A to neraz aj vďaka kešerom. Okrem pomoci a ochrane prírody sme sa z lesov a lúk posunuli napr. aj k aktivitám na základnych a stredných školách, a to nielen v Bratislavskom kraji.
Dnešná téma:
DEVÍNSKA KOBYLA / MALÉ KARPATY – 2. časť
Prednáška spojená so štebotaním, videoprojekciou, otázkami a odpoveďami. Predstavíme si Devínsku Kobylu, Malé Karpaty ich zaujímavosti, plány, ale aj ich históriu.
Tému Devínska Kobyla / Malé Karpaty – 2. časť by nám mal predstaviť náš kamarát Palo Littera, podpredseda Bratislavského regionálneho ochranárskeho združenia. Ak by mu to však nakoniec predsa len časovo nevyšlo určite nájdeme podobne kvalitnú náhradu.
Ako to prebieha? Stretneme sa v priestoroch envirodielničky, vyberieme si miesto na sedenie, máme možnosť si vybrať aj občerstvenie, predstavíme si hosťa, tému, zatiahneme závesy, spustíme projektor a štebotáme.
Kedy: V pondelok, 30.10.2023 od 17:51, predpokladaný záver štebotania je o 19:18. Možnosť predlženia štebotov podľa nálady.
Vstupné dobrovoľné, ale úprimne vítané na zdielané náklady priestoru.
Kde: Tvorivá envirodielnička, ul. Jasovská 1, BA – Petržalka. Vstup z terasy (z boku je schodisko).
Prístup invalidným vozíkom alebo kočíkom – cca 100 m južne od dielničky je rampa. Ak ti je to moc strmé zavolaj alebo napíš, vybehneme pomôcť.
MHD: 59, 92, 98, 99, 192. Zastávka Lúčanka / Ľubovnianska – z oboch rovnako ďaleko. Parkovanie v okolí možné ako bežne v Petržalke + možné parkovanie za rampou pri potravinách oproti.
Tešíme sa na teba 🙂

Panský diel
2023-10-23 17:30 - 19:00 | Prírodná pamiatka Panský diel, Prírodná pamiatka Panský diel, Bratislava, 821 06, Slovenská republika
Pozývame ťa na ďalšiu z podvečerných dobrovoľníckych rýchloviek! Opäť nás privíta Územie európskeho významu Biskupické luhy, konkrétne Prírodná pamiatka Panský diel.
Budeme tu pomáhať obnovovať vzácny pasienok s orchideami tak, že ho budeme vyslobodzovať spod náletových drevín.
Čaká nás pálenie starých kôp (ak okolnosti a počasie dovolia) a vystrihávanie a vyrezávanie náletov. Práca sa nájde pre všetky vekové kategórie, nežné i drevorubačské vzrasty. Samozrejme si povieme niečo aj o významnosti daného miesta a prečo našu pomoc potrebuje.
A svojou prítomnosťou nás možno poctia aj naše živé kosačky.
Čo si priniesť? Pre skoré stmievanie je nepochybne vhodná čelovka. Ak máte nejaké svoje obľúbené rukavice či pákové nožnice či pílku, neváhajte ich zobrať so sebou. Ak nie, nevadí, všetko máme na požičanie. Nezabudnite sa prosím obliecť a obuť pracovne a zobrať si pitný režim.
V rámci prechádzky však môžeš zájsť aj kúsok vedľa a vychutnať si atmosféru jazera na Kopáči.
Pôvodne sa tu nachádzal borovicový lesík s nízkou enviromentálnou hodnotou, ktorý tu pred vyše storočím nasadili Lónyayovci na pozemkoch, ktoré odkúpili od Ostrihomského arcibiskupstva. Borovice mali spevniť sypkú pieščitú pôdu a dodnes sa nachádzajú okolo jazera.
Samotné jazero malo vzniknúť ako prieskumná ťažba štrkopieskov v osemdesiatych rokoch počas výstavby vodného diela Gabčíkovo-Nagymaros. Vtedy vznikla aj široká betónová cesta takmer do stredu ostrova, ktorá je aktuálne prerušená pre výstavbu nového premostenia Biskupického ramena.
Hovorí sa, že sa ťažilo až do hĺbky 30 metrov, ale pravdu tušia len potápači. Najmä z východnej strany má pomerne plytký breh, v strede je však hlboké.
Kúpať sa tu oficiálne nedá, preto sa ani nezisťuje čistota vody. Aj tak sú však brehy jazera takmer nonstop počas letných mesiacov plné hlúčikov ľudí, ktorí si užívajú zvláštnu atmosféru miesta uprostred lužného lesa.

Kedy?
V pondelok 23.10.2023 od 17:30 do 19:00 h., na lokalite Prírodná pamiatka Panský diel.

Pre motýle
2023-10-22 10:00 - 16:00 | Dobrá Voda, Dobrá Voda, 91954, Slovenská republika
Pre motýle
Stretneme sa v nedeľu 22.10.2023 na lúke nad obcou Dobrá Voda, kde tentokrát popracujeme na vyčistení lokality v čase od 10.00 do 16.00 hod.
Spoločne budeme z očisteného pasienku zbierať konáre a dávať ich na kopy.
Kde bude potrebné vyštikáme aj zopár výmladkov.
Prácami pomôžeme vytvoriť ideálne miesto pre motýle.
Pracovné rukavice zabezpečíme.
Nebude chýbať ani prednáška o dôležitosti lokality všeobecne a samozrejme pre motýliky.
Ďakujeme za pomoc.

Súradnice stretnutia sú N48 36.375 E17 32.627

Vhodné miesto na parkovanie pridáme pár dní pred eventom.

Záchranná stanica 2
2023-10-21 10:00 - 14:00 | Záchranná stanica Zázrivá, Dolina 61, Zázrivá, Slovensko, 027 05
Záchranná stanica v Zázrivej je zariadenie, ktoré slúži na záchranu ranených, slabých alebo inak indisponovaných živočíchov, najmä vtákov, z celého Slovenska, najmä stredného a severného. Ošetrovanie a starostlivosť o tieto živočíchy si vyžaduje náležitú pozornosť, skúsenosti, ale aj vybavenie. Živočích je po prijatí do stanice vyšetrený, v prípade operačného zákroku operovaný, a je umiestnený podľa okolností do samostatnej voliéry, alebo ak okolnosti dovolia spoločne s iným živočíchom vhodného druhu.
Záchranná a stanica v Zázrivej plní okrem primárnej funkcie záchrany živočíchov aj funkciu ekocentra, miesta, kde sa návštevníci majú možnosť dozvedieť veľa o záchrane živočíchov ale aj o ochrane prírody všeobecne. Povedomie verejnosti o potrebe záchrany živočíchov zvyšuje šance, že nájdené živočíchy budú odovzdané do starostlivosti do Záchrannej stanice, kde budú ošetrené a po vyliečení sa vrátia späť do voľnej prírody.
Čo nás čaká? V spolupráci s p. Macekom, ako prevádzkovateľom ZS a Slovenskou ornitologickou spoločnosťou/BirdLife Slovensko počas eventu pomôžeme pri čistení a úpravach okolia . Pomôžeme aj pri opravách voliér a ďalších úpravách terénu pre bezproblémové a bezpečné fungovanie záchrannej stanice pre zvieratá.
Pracovné pomôcky zabezpečíme. Vlastné pracovné rukavice hygienickou výhodou
Bonus: Komentovaná, bezplatná prehliadka záchrannej stanice.

Kedy a kde?
V sobotu 21.10.2023 od 9:45 h. do cca 14:00 h., Záchranná stanica a Ekocentrum Zázrivá. Event sa bude konať v priestoroch za budovou záchrannej stanice – ak neprídeš hneď na začiatku, tak vojdi do dvora a budeš navigovaný nami, niekym iným alebo tabuľkami 🙂
Parkovanie možné pred vstupom do dvora a v okolí.

Vzhľadom na zvieratá tu žijúce, vstup so psom nie je povolený!

Pondelkové štebotačky #2 [Devínska Kobyla]
2023-10-16 18:00 - 19:15 | Envirodielnička, Jasovská 1, Bratislava, 851 07, Slovenská republika
Príď si zaštebotať s permoníkmi a zaujímavými hosťami 🙂
Týmto eventíkom pokračujeme v tématických štebotačkách v priestoroch Envirodielničky, kde budeme preberať rôzne témy zo života geocachingu, prírody a jej ochrany a ďalších zaujímavosti.
Kto sme? Nadšenci geocachingu, ktorým záleží na prírode okolo nás. OZ Permoníci pôvodne vzniklo pre potreby Geocachingu, časom sme sa akosi prirodzene stali jedným z najaktívnejśích dobrovoľníckych organizácii v prírode. A to neraz aj vďaka kešerom. Okrem pomoci a ochrane prírody sme sa z lesov a lúk posunuli napr. aj k aktivitám na základnych a stredných školách, a to nielen v Bratislavskom kraji.

Dnešná téma:
DEVÍNSKA KOBYLA / MALÉ KARPATY – 1. časť.
Prednáška spojená so štebotaním, videoprojekciou, otázkami a odpoveďami. Predstavíme si Devínsku Kobylu, jej históriu, súčasnosť, plány do budúcnosti, pastvu, ale aj potrebu vypilovania náletov a potrebu úprav tejto známej bratislavskej lokality.
Témou Devínska Kobyla nás prevedenie pozvaný hosť, náš kamarát Filip Rovný z Bratislavského regionálneho ochranárskeho združenia.
Ako to prebieha? Stretneme sa v priestoroch envirodielničky, vyberieme si miesto na sedenie, máme možnosť si vybrať aj občerstvenie, predstavíme si hosťa, tému, zatiahneme závesy, spustíme projektor a štebotáme.
Kedy: V pondelok, 16.10.2023 od 17:51, predpokladaný záver štebotania je o 19:18. Možnosť predlženia štebotov podľa nálady.
Vstupné dobrovoľné, ale úprimne vítané na zdielané náklady priestoru.
Kde: Tvorivá Envirodielnička, ul. Jasovská 1, BA – Petržalka. Vstup z terasy (z boku je schodisko). Prístup invalidným vozíkom alebo kočíkom – cca 100 m južne od dielničky je rampa. Ak ti je to moc strmé zavolaj alebo napíš, vybehneme pomôcť.
MHD: 59, 92, 98, 99, 192. Zastávka Lúčanka / Ľubovnianska – z oboch rovnako ďaleko. Parkovanie v okolí možné ako bežne v Petržalke + možné parkovanie za rampou pri potravinách oproti.
Tešíme sa na teba 🙂

Druhé Zoborské nálety
2023-10-08 08:00 - 13:00 | Zobor, Zobor, Nitra, 949 01, Slovenská republika
Druhé Zoborské nálety
Z menežmentových opatrení vydaných Štátnou ochranou prírody nás čaká:
– odstraňovanie náletových drevín (jasene mannové, kríky)
– eliminácia vplyvu nepôvodných druhov na pôvodnú faunu
– ukladať napílené konáre na kopy, odťahovanie konárov do lesa
– pálenie kôp
Práce sú vykonávané s povoleniami vydanými príslušnými úradmi a v spolupráci s Bratislavským regionálnym ochranárskym združením ako správcu danej lokality s osobne prítomnými zástupcami organizácie.
KEDY?
V nedeľu, 8. októbra 2023 od 9:30 do 13:00 h., cca 500 m severne od vysielača Zobor
Parkovanie na konci Kláštorskej ulice, neďaleko Svoradovej jaskyne.
Nie si domáci a rád by si prišiel pomôcť v sobotu aj v nedeľu? Ponúkame možnosť nocľahu v chate na Zobori. Napíš nám mail a doladíme (kapacita obmedzená).
Vidíme sa.

Prvé Zoborské nálety
2023-10-07 10:00 - 15:30 | Zobor, Zobor, Nitra, 949 01, Slovenská republika
Prvé Zoborské nálety
Z menežmentových opatrení vydaných Štátnou ochranou prírody nás čaká:
– odstraňovanie náletových drevín (jasene mannové, kríky)
– eliminácia vplyvu nepôvodných druhov na pôvodnú faunu
– ukladať napílené konáre na kopy, odťahovanie konárov do lesa
– pálenie kôp
Práce sú vykonávané s povoleniami vydanými príslušnými úradmi a v spolupráci s Bratislavským regionálnym ochranárskym združením ako správcu danej lokality s osobne prítomnými zástupcami organizácie.
KEDY?
V sobotu, 7. októbra 2023 od 10:01 do 15:34 h., cca 500 m severne od vysielača Zobor
Parkovanie na konci Kláštorskej ulice, neďaleko Svoradovej jaskyne.
Nie si domáci a rád by si prišiel pomôcť v sobotu aj v nedeľu? Ponúkame možnost nocľahu v chate na Zobori. Napíš nám mail a doladíme (kapacita obmedzená).
Vidíme sa.

Utorkové štebotačky #1 [Pasenie je spása]
2023-10-03 17:45 - 19:30 | Envirodielnička, Jasovská 1, Bratislava, 851 07, Slovenská republika
Príď si zaštebotať s permoníkmi a zaujímavými hosťami 🙂
Týmto eventíkom otvárame prvé utorkové tématické štebotačky v priestoroch envirodielničky, kde budeme preberať rôzne témy zo života geocachingu, prírody a jej ochrany a ďalších zaujímavosti.
Kto sme? Nadšenci geocachingu, ktorým záleží na prírode okolo nás. OZ Permoníci pôvodne vzniklo pre potreby eventov Škola v prírode po jej prvom statuse MEGA a kvôli CITO eventom na ktoré boli potrebné rôzne papierové povolenia. Časom sme sa akosi prirodzene stali jedným z najaktívnejśích dobrovoľníckych organizácii v prírode. A to neraz aj vďaka kešerom. Okrem pomoci a ochrane prírody sme sa z lesov a lúk posunuli k pomoci Záchranných staníc pre zranené živočíchy, ale okrem iného napríklad aj k aktivitám na základnych a stredných školách v Bratislavskom kraji. Z kešerských nickov z ozetka možno poznáš: geJulie, Simon Cooper, Labuťka81, mimino84, sv.Augustin, pgasparik, myšpet, Ringiš, JaSaHram, hudecof, yoki666, CR(G)EO, kapplan, casperbohemia, misoba…
Dnešná téma: PASENIE JE SPÁSA. Prednáška spojená so štebotaním, odpoveďami na otázky a vysvetlením dôležitosti regulovanej pastvy zvierat vo voľnej prírode. Zároveň si predstavíme lokality na ktorých si porovnáme obrovské rozdiely v prírode pred/po, ktoré pastva spôsobila.
Dnešnou témou nás prevedenie naša kamarátka Mgr. Katarína Mikulová, PhD. z Bratislavského regionálneho ochranárskeho združenia. Téma bude vrátane projekcie.
Ako to prebieha? Stretneme sa v priestoroch envirodielničky, vyberieme si miesto na sedenie, máme možnosť si vybrať aj občerstvenie, predstavíme si hosťa, tému, zatiahneme závesy, spustíme projektor a štebotáme.
Kedy: V utorok, 3.10.2023 od 17:44 do 18:14 bezplatne a od 18:15 za vstupné na pokrytie nákladov vo výške 1,50 € / osoba nad 14 rokov. Každá vstupenka bude zaradená do súťaže. Predpokladaný záver štebotania je o 19:31. Možnosť predlženia štebotov podľa nálady.
Kde: Tvorivá envirodielnička, ul. Jasovská 1, BA – Petržalka. Vstup z terasy (z boku je schodisko).
MHD: 59, 92, 98, 99, 192. Zastávka Lúčanka / Ľubovnianska – z oboch rovnako ďaleko. Parkovanie v okolí možné ako bežne v Petržalke + možné parkovanie za rampou pri potravinách oproti.
Tešíme sa na teba 🙂

Utorkové štebotačky - Otváračka
2023-09-19 17:45 - 19:30 | Envirodielnička, Jasovská 1, Bratislava, 851 07, Slovenská republika
Príď si zaštebotať s permoníkmi a zaujímavými hosťami 🙂
Týmto stretnutím otvárame Utorkové štebotačky počas ktorých sa plánujeme stretávať v našich priestoroch a preberať rôzne témy zo života Geocachingu, ale predovšetkým témy prírody a iných zaujímavosti okolo nás.
Kto sme? Nadšenci Geocachingu, ktorým záleží na prírode okolo nás. OZ Permoníci pôvodne vzniklo pre potreby eventov Škola v prírode po jej prvom statuse MEGA a kvôli CITO eventom na ktoré boli potrebné rôzne papierové povolenia. Časom sme sa akosi prirodzene stali jedným z najaktívnejśích dobrovoľníckych organizácii v prírode. A to neraz aj vďaka kešerom. Okrem pomoci a ochrane prírody sme sa z lesov a lúk posunuli k pomoci Záchranných staníc zvierat, ale aj k aktivitám na základnych a stredných školách v Bratislavskom kraji. Z kešerských nickov z ozetka možno poznáš: geJulie, Simon Cooper, Labuťka81, mimino84, sv.Augustin, pgasparik, myšpet, Ringiš, JaSaHram, hudecof, yoki666, CR(G)EO, kapplan, casperbohemia, misoba…
Dnešná téma: Otváračka. Tentokrát to bude voľně štebotanie, počas ktorého si predstavíme priestory, svet Geocachingu okolo nás, ale povieme si aj čo pripravujeme a zhrnieme si čo všetko je už za nami. Napriklad aj cez uskutočnené CITO eventy na ktorých sme sa aktívne podieľali.
Ako to prebieha? Stretneme sa v priestoroch envirodielničky, ktorú sme si pracne od základov vybudovali, aby sme mohli aj teba pozvať medzi nás a poštebotať si s nami, ďalšími kešermi a našimi hosťami. Máme strechu nad hlavou, máme kde sedieť, máme možnosť občerstvenia, využitia toalety, nadhodíme témy a štebotáme kým sa zobáčikom bude chcieť.
Kedy: V utorok, 19.9.2023 od 17:44 do 18:14 bezplatne a od 18:15 za doborovoľný príspevok na náklady nájmu a energií. Predpokladaný záver štebotania je o 19:31. Možnosť predlženia štebotov podla nálady.
Kde: Tvorivá envirodielnička, ul. Jasovská 1, BA – Petržalka. Vstup z terasy (z boku je schodisko).
MHD: 59, 92, 98, 99, 192. Zastávka Lúčanka / Ľubovnianska – z oboch rovnako ďaleko. Parkovanie v okolí možné ako bežne v Petržalke + možné parkovanie za rampou pri potravinách oproti.
Tešíme sa na teba 🙂

Záchranná stanica
2023-07-15 10:00 - 16:00 | Záchranná stanica Zázrivá, Dolina 61, Zázrivá, Slovensko, 027 05
Záchranná stanica v Zázrivej je zariadenie, ktoré slúži na záchranu ranených, slabých alebo inak indisponovaných živočíchov, najmä vtákov, z celého Slovenska, najmä stredného a severného. Ošetrovanie a starostlivosť o tieto živočíchy si vyžaduje náležitú pozornosť, skúsenosti, ale aj vybavenie. Živočích je po prijatí do stanice vyšetrený, v prípade operačného zákroku operovaný, a je umiestnený podľa okolností do samostatnej voliéry, alebo ak okolnosti dovolia spoločne s iným živočíchom vhodného druhu.

Záchranná a stanica v Zázrivej plní okrem primárnej funkcie záchrany živočíchov aj funkciu ekocentra, miesta, kde sa návštevníci majú možnosť dozvedieť veľa o záchrane živočíchov ale aj o ochrane prírody všeobecne. Povedomie verejnosti o potrebe záchrany živočíchov zvyšuje šance, že nájdené živočíchy budú odovzdané do starostlivosti do Záchrannej stanice, kde budú ošetrené a po vyliečení sa vrátia späť do voľnej prírody.
Čo nás čaká? V spolupráci s p. Macekom, ako prevádzkovateľom ZS a Slovenskou ornitologickou spoločnosťou/BirdLife Slovensko počas eventu pomôžeme pri čistení a úpravach okolia. Pomôžeme aj pri opravách voliér a ďalších úpravách terénu pre bezproblémové a bezpečné fungovanie záchrannej stanice pre zvieratá.
Pracovné pomôcky zabezpečím.

Dátum a miesto stretnutia: sobota, 15. júla 2023 od 10:00 do 16:00 hod., Záchranná stanica a Ekocentrum Zázrivá, Dolina 61, 027 05 Zázrivá
GPS: N 49° 16.608 E 019° 07.681

Bonus: Komentovaná, bezplatná prehliadka záchrannej stanice.

Haluzné CITO III
2023-07-09 14:30 - 16:30 | Horáreň Biely kríž, Horáreň Biely kríž, Bratislava, Slovenská republika
Čo budeme robiť?
Tento raz bude našou úlohou prečistenie turistických ciest a ich najbližšieho okolia, stiahnutie haluzí smerom do lesa.
Prečo?
Počas poslednej búrky povyvracalo viacero stromov a popadalo množstvo konárov na cesty. Stromy lesníci napílili na menšie kusy a cesty ako tak spriechodnili, ale ešte je tu potrebná ďalšia práca. Okrem toho, že konáre bránia v bezpečnom pohybe cyklistom a turistom, nepôsobí to ani esteticky. Odstránením popadaných drevín spríjemníme ľuďom výlety.
Kedy?
nedeľa 9. júla 2023 od 14:30 do 16:30 h.

ČO potrebuješ?
Hlavnou náplňou prác bude zber haluziny, teda postačia ti pracovné rukavice a chuť pracovať.
Pracovné rukavice a potrebné náradenie zabezpečíme, chuť pracovať si je potrebné priniesť so sebou 😀
Zapožičané pracovné pomôcky prosím vrátiť pri odchode do rúk ownera, nech nemáme straty.
Prístup
Na event sa vieš dostať od parkingu v Rači – miesto stretnutia Dolný Červený kríž. Ak by si na event meškal, nájdeš nás niekde na trase od Červeného kríža smerom k Bielemu krížu.

Mestské lesy na svojej FB stránke uverejňujú fotografie aj z CITO eventov a preto, ak si nepraješ byť na fotkách upozorni ma na to prosím pri logovaní.
V prípade nepriaznivého počasia, tj. búrka alebo silný vietor bude čas alebo dátum eventu posunutý, o čom dostaneš správu najneskôr 3 hodiny pred začiatkom.
Event sa koná v spolupráci s Mestskými lesmi v Bratislave.

ŠVP - CITO Tribeč
2023-06-30 17:30 - 18:45 | Hrad Gýmeš, Jelenec, 951 73, Slovenská republika
Pozývam ťa na tribečský CITO event, ktorý začneme pri hrade Gýmeš a postupne sa presunieme na finálny stage, kde odovzdáme vrecia s odpadom. Našou úlohou bude vyzbierať neporiadok na trase a predovšetkým popri cestičke, kde ho „nie je vidieť“. Trasu smerom dole si môžeš vybrať podľa svojho uváženia.
Stretneme sa hore na kopci, pod hradom Gýmeš.
Spoločné foto si urobíme na začiatku eventu o 17:33 a o 18:46 dole pri vyzbieranom odpade.

Naše mesto 2023 - Skrášlenie Envirodielničky
2023-06-09 13:00 - 16:00 | Envirodielnička, Jasovská 1, Bratislava, 851 07, Slovenská republika
Aktivita je organizovaná v rámci 17. ročníka najväčšieho podujatia firemného dobrovoľníctva na Slovensku – Naše Mesto. Prihlasovať sa na ňu je možné len cez portál nasemesto.sk.

Naše priestory na Jasovskej 1 v Petržalke by sme radi skrášlili – keďže sa nachádza kúsok od hlavnej cesty, oceníme pomoc s umytím veľkého okna a vysadením kvitnúcich kvetov či bylín do hrantíkov, ktoré následne umiestnime na vonkajšie okno. Spríjemníme tým prostredie nám, našim návštevníkom, a rovnako ostatným obyvateľom Petržalky, ktorí tadiaľto prechádzajú.
Radi by sme tiež zostrojili pár vtáčích búdok a kŕmidiel, či hmyzích hotelov z polotovarov a umiestnili ich do bezprostredného okolia Envirodielničky.
Skrášliť Envirodielničku nám prídu dobrovoľníci zo spoločnosti Henkel Slovensko, spol. s r. o. a Tatra banka, a.s.

Naše mesto 2023 – Ochrana stromčekov proti okusom
2023-06-09 09:00 - 12:00 | Dunajské Luhy, Micherova zátoka, Bratislava, Slovenská republika
Aktivita je organizovaná v rámci 17. ročníka najväčšieho podujatia firemného dobrovoľníctva na Slovensku – Naše Mesto. Prihlasovať sa na ňu je možné len cez portál nasemesto.sk.

Chránená krajinná oblasť Dunajské Luhy sa nachádza v mestskej časti Podunajské Biskupice, za Slovnaftom. Na tomto mieste sme zasadili viac ako 500 stromov, ktorým by sme radi obnovili oplotky ako ochranu proti okusom.

Stretávame sa o 8:45 h. na parkovisku pri bufete Flinstones.

Pomôcť s ochranou stromčekov proti okusom nám prídu dobrovoľníci zo spoločnosti Mercedes-Benz Slovakia s. r. o.

Naše mesto 2023 - Príprava pasienkového lesa
2023-06-09 09:00 - 12:00 | Dunajské Luhy, Micherova zátoka, Bratislava, Slovenská republika
Aktivita je organizovaná v rámci 17. ročníka najväčšieho podujatia firemného dobrovoľníctva na Slovensku – Naše Mesto. Prihlasovať sa na ňu je možné len cez portál nasemesto.sk.

Chránená krajinná oblasť Dunajské Luhy sa nachádza v mestskej časti Podunajské Biskupice, za Slovnaftom.
Oblasť už nejaký čas pripravujeme na založenie pasienkového lesa – odstraňujeme staré oplotenie, ktorého sú tu stovky metrov. Od dobrovoľníkov by sme radi pomoc s vyčistením lesa od náletov – kríkov, popínavých rastlín a rôznych druhov inváznych rastlín, ktoré sem nepatria a nepriaznivo ovplyvnia živočíchy tu žijúce.
Pôjde o vysekávanie mačetami, elektrickými pílami, záhradnými nožnicami a odnášanie na dohodnuté miesto.
Stretávame sa o 8:45 h. na parkovisku pri bufete Flinstones.

Pomôcť s prípravou pasienkového lesa nám prídu dobrovoľníci zo spoločnosti Takeda Pharmaceuticals Slovakia s.r.o.

Úprava výsadby
2023-06-04 14:00 - 15:45 | Bufet Flinstones, Bufet Flinstones, Micherova zátoka, Bratislava, 821 07, Slovenská republika
Pre mnohých z vás je to už známe miesto cez štipacie eventy. Ale okrem odstraňovanie prebytočného pletiva, ktoré sme nacvakali už na kilometre sme tu vysádzali aj stovky stromov. Napríklad v roku 2019 tu bol Geocaching event Výsadba pôvodných druhov drevín (GC87VW3). Okrem toho sme tu boli makať okolo stromčekov aj mimo Geocaching eventov (napr. v čase, keď eventy byť nemohli).
Aktuálne foto miesta je v titulke.
Tentokrát ťa chceme požiadať o pomoc pri prečistení okolia stromčekov, ktoré sa nám uchytili a vytvorenie nového priestoru na ďalšie, a to odstránením inváziek z okolia. Zmenou pri odstraňovaní bude aj to, že z vybraných inávaziek pripravíme koly na podopretie stromov (trojnožky), ktoré to potrebujú. Mnohé nám zničila zver, iné nádherne vyrástli a tie, ktoré ešte váhali, ale predsa vypustili listy podporíme prečistením, aby sa im dobre darilo.
Nakoľko sme naposledy zamerali v blízkosti aj malé skládky bordelu vyzbierame aj ten.
A teda:
– hrabeme, prečisťujeme
– striháme a pílime
– z použiteľných náletov pripravíme koly
– vyzbierame bordel

Zabezpečíme: náradie, rukavice, vrecia na odpad, reflexnú vestu. Po včasnej dohode vopred sa pokúsim aj odvoz, ak nemáš (BUS zrušili).
Čo poteší, ak máš a prinesieš: hrable, motyku, pílku, vlastné rukavice, reflexnú vestu.
Upozorňujeme na zvýšený výskyt kliešťov – repelent pomáha, nad dlhými nohavicami ani neváhaj. Pitnú vodu si prosím zabezpeč.

Pri bufete Flinstones sa stretávame v nedeľu, 4. júna 2023 pred 14:00 h., pracovať budeme od 14:02 do 15:47 cca 150 metrov juhovýchodne. Po celý čas eventu budeme vo viditeľnom okruhu +-56 metrov (sme na lúke).
Ďakujeme za pomoc!

Písomné povolenie na práce v rukách ownera.

Chceš so mnou chodiť?
2023-05-15 16:30 - 18:00 | Bufet Flinstones, Bufet Flinstones, Micherova zátoka, Bratislava, 821 07, Slovenská republika
Ako už názov napovedá pozývam ťa na spoločné chodenie v rámci CITO eventu na známom i neznámom mieste.
Čo bude našou úlohou? Chodiť.
1) stretneme sa pri bufete Flinstones, ktoré sú zároveň spoločným parkingom
2) rozdelíme sa do skupiniek, rozdelíme si papierové mapy (naozaj), rozdáme si vysielačky (skáče signál), vezmeš si vrece, oblečieš si reflexnú vestu
3) v skupinkách na pridelenom úseku budeme:
– zbierať do vriec cestou nanosený / naplavený bordel
– mapovať miesta, kde nájdeme pletivo, ktorého sa ešte musíme zbaviť, ako na desiatkach predchadzajúcich eventoch na tomto mieste
– mapovať miesta, kde je nutný servis oplotkov k vysadeným stromčekom v tejto lokalite
– získané info odovzdať na hlavnom stanovišti (stratení môžu aj dodatočne poslať)
Čo potrebuješ na to, aby sme mohli začať spolu chodiť?
– pevnú obuv a vhodné oblečenie k vstupu do zarastených miest
– GPS na zaznamenávanie súradníc (napr. mobil s aplikáciou pre Geocaching)
– držať sa v blízkosti svojej holky či kluka, ak ma nebudeš mať po ruke
– reflexnú vestu – podmienka bezpečnosti pre tento terén!
Čo ti odporúčam:
– repelent kvôli kliešťom
– čelovku, ak zablúdiš a vynoríš sa na Tribeči
– zvonček, rolničky, harfu či trombitu, aby sme predišli stretu so zverou
– ak maš vlastné vysielačky potešia
– pitný režim
Čo ti zabezpečím:
– odvoz z BA, ak sa nevieš dopraviť (bus je zrušený)
– reflexnú vestu (ak nemáš vlastnú)
– fľašu s pitnou vodou
– keksík
– pero a papier na poznámky
– vysielačku na skupinu, mačetu pre ťažko dostupný terén
– stráženie osobných vecí či bicyklov na mieste stretnutia
– vrecia na odpad
Kedy, kde:
Rozdelenie úloh a hlavné stanovište po celý čas eventu bude pri parkingu, v pondelok 15.5.2023 od 16:42 min do 18:16 h.
Samotné chodenie tam a späť by skupinke nemalo zabrať viac ako hodinu.
Príď ako môžeš, zapojiť sa vieš kedykoľvek počas eventu.

Geostudnička 8
2023-05-06 09:30 - 14:00 | Úhorna, Úhorná, Gelnica, Košický kraj, 05566, Slovenská republika
Na Turíce sa spájajú kresťanské významy so starými symbolmi z predkresťanskej éry. Tento sviatok je okrem cirkevného významu spojený s otváraním studničiek a so sadením májov. V kresťanskej tradícii sú Turíce sviatkom zoslania Ducha Svätého na apoštolov v Jeruzaleme. Po rozšírení kresťanstva do oblasti dnešného Slovenska, zmenila sa aj forma turíčnych sviatkov. Nebolo však ľahké potlačiť pôvodnú symboliku – niektoré pohanské zvyky ktoré naši predkovia praktizovali na Turíce v určitej forme vydržali dodnes.
Starí slovania prinášali dary k studničkám a obetovali duchom domáce zvieratá (dnešný symbol obetovania baránka). Aj výraz „turíce“ pochádza od slova Tur, ktorý patril k pôvodnej symbolike. Tieto zvyky sa spájali so začiatkom jarných prác. Jedným zo znakov je použitie zelenej farby. Domov sa nosili zelené ratolesti a bahniatka ktoré mali ochranné vlastnosti. Ratolesti mali za úlohu priťahovať dobré sily a chrániť pred zlými silami. Ďalším prejavom bolo (zameraným proti zlým silám) bolo aj práskanie bičom na lúkach a turičné vatry.
Najznámejšou dochovanou tradíciou je tzv. otváranie studničiek. Studničky v chotároch museli byť obradne vyčistené a upravené. Chotár s nevyčistenou studničkou postihli duchovia nedostatkom vlahy.
Dodnes je tiež (hlavne na dedinách) rozšírené stavanie májov – osekaných vysokých stromov, briez niekde tiež smrekov, bohato vyzdobených farebnými mašľami. Máje sa stavajú pred domy, kde majú dievku na vydaj, ale tiež jeden centrálny pre celú dedinu do centra obce. Tento symbol je centrom pozornosti – máje sa stavajú so spevom a ľudovou hudbou. K tradíciám patrí aj voľba „hlavného mládenca“ – kráľa.
zdroj: wikipedia – Ľudové tradície na Slovensku
Milí geopriatelia, pozývame Vás na pracovný event, výsledkom našej snahy by mala byť studnička „Stará vŕba“ upravené okolie pramenišťa.
Prístup na miesto stretnutia je asi 300m od obce Úhorná smer Krásna Hôrka.
Tradične bude geokofola a geoguláš.
Stretneme sa na súradniciach eventu:
N 48° 42.320 E 020° 39.980
UTM: 34U E 475451 N 5394753
v sobotu 6. mája 2023 o 9:30 do 14:00
Jaro55, OZ Permoníci a kamzikFerko

Táto aktivita je podporená Nadáciou Pontis, Nadačným fondom Slovenskej prenosovej elektrizačnej sústavy.

Štipacie CITO XXIV
2023-04-24 16:30 - 18:00 | Bratislava, Slovenská republika
Čo a prečo:
Jedného krasného dňa napadlo pár hláv, pár myšlienok. Nápad dostal vznešený názov „lesnícke uzlové pletivo“ . Jeho zmyslom je využiť oplotenie lesných porastov a škôlok, pasienkov, poľnohospodárskych, lesných a poľovníckych objektov. Znemožňuje prechod medzi oploteniami vysokej i drobnej zveri.
Úmysel bol dobrý.
Ale roky plynuli, stromčeky vyrástli a požadovaný lesný porast je už dávno v štádiu ako bol naplánovaný. Malé i veľké zvieratá si zvykli na umelé oplotenie, ale pletivo sa časom stalo prekážkou. Už nie tou požadovanou. Na mnohých miestach ho pohltili kríky a stromy, na mnohých miestach ho zvalcovali diviaky.
Prepicháva laby zvierat, ale aj ľudské chodidla (zažil som), bráni v napájaní kvôli obmedzeniu prístupu k Biskupickému ramenu a na niektorých miestach je vysoko nebezpečné nielen pre zver, ale aj pre ľudí.
No a práve po viac ako roku budeme odstraňovať prebytočné pletivo.
Veľkú časť sme urobil predchadzajúce roky, ale stále je toho veľa čo potrebujeme a chceme nacvakať a vyčistiť tak prírodu v okolí Biskupického ramena.
Kedy: V pondelok, 24.4.2023 od 16:31 do 18:07
Kde: N 48° 06.270 E 017° 09.270
Ostatné: Ochranné okuliare, pracovné rukavice, mačety a štipacie kliešte mám. Tvoje vlastné, obľúbené neuškodia (hlavne rukavice z hygienických dôvodov). Eventové SWG si bude možné zakúpiť.
Ďakujem za tvoju pomoc.

Nálety, ach tie nálety [World Earth Day]
2023-04-22 08:00 - 15:00 | Kanianka, okr. Prievidza, Kanianka, 972 17, Slovenská republika
Len na skok od Strážovských vrchov a 5 km od známeho mesta Bojnice sa nachádza krásna obec Kanianka. Nie je to vôbec maličká dedinka pomaly odtrhnutá od civilizácie. Obec leží na západnom okraji Prievidzskej kotliny, ktorá je súčasťou Hornonitrianskej kotliny, západne sa prudko dvíha Malá Magura, patriaca pod Strážovské vrchy. Južnou časťou obce preteká potok Kanianka, na ktorej je za obcou vybudovaná rovnomenná vodná nádrž. Kanianka má viac ako 4 tisíc obyvateľov.
Na nedávnom zastupiteľstve sa schválil aj náš dátum CITO eventu, ktorý pripravujeme v spolupráci s obcou čo v praxi znamená, že pre naše činnosti nám obec zabezpečí náradie, občerstvenie, ale aj ubytovanie, ktoré však musíš riešiť priamo so mnou, aby sme si ustrážili počty.
Čo budeme robiť? Ako už názov napovedá čaká nás na určených miestach likvidácia náletových drevín, ale aj upratanie nafúkaného odpadu, ktorý kríky zachytili. Prečistíme okolie za bývalou kotolňou, v blízkosti Kultúrneho domu a amfiteátra. Práve tam sú úvodné súradnice v okolí ktorých, no stále na dohľad sa budeme pohybovať počas dňa.
Náradie bude k dispozícii, ale ak prinesieš svoje, určite nebude len tak niekde ležať ladom. Vhodné sú krovinorezy, výkonnejšie nožnice, sekerky, ručné či elektrické pílky. Ak by však bola ale dilema, či do auta zobrať krovinorez, alebo živú dušu, voľba je jasná – radi privítáme každého kešera, kešerku a dobrovoľníka.
Počas eventu sa bude pre účastníkov variť guláš, a čapovať pivko či kofola, tak ak vaše stravovacie návyky umožňujú takúto stravu a pitný režim, máte o dopĺňanie kalórií aj joulov počas eventu postarané.
Schválené povolenia na dobrovoľnícke práce budú k dispozícií u ownera eventu, ako aj u starostu obcu.
KEDY
V sobotu, 22. apríla 2023 od 08:27 do 14:28
KDE:
N 48° 48.770 E 018° 35.040
UTM: 34U E 322633 N 5409464
Pre dobrovoľníkov je možné zabezpečiť bezplatné ubytovanie priamo v Kanianke (kontaktuj nás).
Spolu s OZ Permoníci a CR(G)EO ĎAKUJEME za pomoc!

Štipacie CITO XXIII
2023-04-17 16:30 - 18:00 | Bratislava, Slovenská republika
Čo a prečo:
Jedného krasného dňa napadlo pár hláv, pár myšlienok. Nápad dostal vznešený názov „lesnícke uzlové pletivo“ . Jeho zmyslom je využiť oplotenie lesných porastov a škôlok, pasienkov, poľnohospodárskych, lesných a poľovníckych objektov. Znemožňuje prechod medzi oploteniami vysokej i drobnej zveri.
Úmysel bol dobrý.
Ale roky plynuli, stromčeky vyrástli a požadovaný lesný porast je už dávno v štádiu ako bol naplánovaný. Malé i veľké zvieratá si zvykli na umelé oplotenie, ale pletivo sa časom stalo prekážkou. Už nie tou požadovanou. Na mnohých miestach ho pohltili kríky a stromy, na mnohých miestach ho zvalcovali diviaky.
Prepicháva laby zvierat, ale aj ľudské chodidla (zažil som), bráni v napájaní kvôli obmedzeniu prístupu k Biskupickému ramenu a na niektorých miestach je vysoko nebezpečné nielen pre zver, ale aj pre ľudí.
No a práve po viac ako roku budeme odstraňovať prebytočné pletivo.
Veľkú časť sme urobil predchadzajúce roky, ale stále je toho veľa čo potrebujeme a chceme nacvakať a vyčistiť tak prírodu v okolí Biskupického ramena.
Kedy: V pondelok, 17.4.2023 od 16:31 do 18:07.
Kde: N 48° 06.366 E 017° 09.269
Ostatné: Ochranné okuliare, pracovné rukavice, mačety a štipacie kliešte mám. Tvoje vlastné, obľúbené neuškodia (hlavne rukavice z hygienických dôvodov).
Ďakujem za tvoju pomoc.

ŠVP - FARMA VII
2023-04-01 08:30 - 09:00 | Kráľová nad Váhom
Všeobecné info o eventoch ŠVP – FARMA
Eventy pod názvom Škola v prírode prinášajú záujemcom množstvo prednášok a programu pre deti aj dospelých, ale nie vždy je možné prírodu priniesť priamo medzi vás.
Po druhom ročníku sa nám ŠVP eventy prehupli na status MEGA čo zároveň spôsobilo, že už nie sú tak osobné, akoby si niektoré témy zaslúžili. Pochopiteľne je jednoduhšie pozvať vás medzi chovateľov a pestovateľov ako sťahovať na Školu v prírode celé farmy.
Neviem nakoľko vás tento koncept osloví. Ide len o malý eventový doplnok tém, ktoré nie je jednoduché realizovať na mega evente Škola v prírode a zároveň možnosť si samostatne, ale aj so svojimi deťmi užiť výlet na farmy a ranče Slovenska.
Upozorňujem, že eventy ako samostatné stretnutia nie sú spoplatňované, ale mnoho fariem vstupné vyberá v pevnej alebo dobrovoľnej výške! Kde to bude možné, budeme platiť zvýhodnený vstup ako vopred nahlásená organizovaná skupina. Vstupné farmám slúži napríklad na pokrytie časti nákladov pre chované zvieratá a teda určite nie je na mieste špekulovať ako to obísť..
Cieľom farmárských eventov je, aby sme spoločne spoznali život na farmách, ktorí poniektorí poznajú aj zo svojich domovov a iní len z televíznej obrazovky. Postupne si predstavíme včely, ovce, hovädzí dobytok, kozy, ošípané, husy, bažanty, sliepky. Nebudú však chýbať ani zvieratá, ktoré u nás v domácnostiach či lesoch bežne nestretneme. Budú to pštrosy, klokany, horský škótsky dobytok. Do oči sa nám zapozerá muflón, veverička, králik, emu, líška, los, lamy, jelene… Na mnohých farmách je aj doplnkový program ako jazda na koni, jazda na vláčiku, na vlečke traktora a podobne. Ak nám počasie dovolí stretneme sa aj pri farmárskych opekačkách.
Sériu eventov pokračujeme na Detskej farme Humanita.
Detská farma bola zriadená v roku 1995 za účelom rozvoja sociálnych služieb, zachovania prírodných, duchovných a kultúrnych hodnôt a ochranu a podporu zdravia a vzdelávania v roku 1995. Na farme má svoj domov viac ako 20 druhov zvierat (pštrosy, kozy, ovce, prasatá, kone, lama, Emu, husi, kačice, poníky, somáre atď.). Na priestore o troch hektároch sú im vytvorené prirodzené podmienky pre ich chov. Svoje neodmysliteľné miesto tu majú kone. Pre záujemcov za eurový príplatok sa ponúka možnosť zajazdiť si.
Farma poskytuje svojim návštevníkom možnosť starať sa o rôzne hospodárske zvieratá a tak učí chápať kolobeh a zákonitosti prírody, pestuje úctu k prírode, zvieratám a hodnotám vytvorených ľudskou prácou.
Detská farma funguje ako neinvestičný fond, žije a prežíva z ľudskej pomoci, darov a každodennej tvrdej a nenahraditeľnej práce ľudí, ktorí v nej vidia zmysel a naplnenie.
V okolí sa budem túlať hodiny, ale eventovo sa stretneme 1.apríla 2023 od 08:28 do 08:59.
Po skončení oficiálnej časti stretka sa záujemcovia o prehliadku farmy presunú na farmičku niekedy po 09:01, kde už bude pokračovať afterka medzi zvieratami a možnosťou vozenia na koníkoch.
Event je samozrejme bezplatný. Vstupné na prehliadku je 5 € na hlavu. Strácať hlavu nie je povolené. Na mieste možno šéf upresní cenu za deti, ale telefonicky povedal ako píšem, tj hlava sa počíta.
V cene je sprevádzanie na farme vrátane výkladu, hladkania, fotenia….
Orientačný čas autom na farmu je zhruba polhodinka z Nitry, polhodinka z Trnavy i Nových Zámkov, hodina z Bratislavy, Topolčian i Levíc.
Kde: Detská farma Humanita, Kráľová nad Váhom, okres Šaľa

Popol pre Popolavec
2023-03-25 10:00 - 16:30 | Vršatské Podhradie
Čo nás čaká?
Po roku a pol sa vrátime na miesto, kde sme sa spolu stretli na CITO evente Starček na Vršatci. Lokalita ostáva, ale činnosť sa nám zmení. Čaká nás opäť čistenie lúky od drobných kríkov a náletov, ktoré budeme dávať na kopy a tentokrát sa budú priebežne regulovane spaľovať. Samozrejme so všetkými potrebnými povoleniami, ktoré nájdete v mojich rukách na mieste eventu.
Čím je miesto zaujímavé?
Predovšetkým výskytom vzácneho endemického druhu Popolavec dlholistý moravský, ktorý rastie len na obmedzenom území na Morave, Slovensku a na pár lokalitách v Maďarsku. Mne sa viac páči české meno starček dlouholistý moravský, ale keď nás čaká spaľovanie pripravených kôp pre uvoľnenie miesta na zakvitnutú lúku. Tentokrát sa teda budeme držať slovenského názvu Popolavec nech to máme pekne tématické.
POPOLAVEC DLHOLISTÝ MORAVSKÝ
Rozšírenie: Západokarpatský endemit s malým areálom. Vyskytuje sa v Bielych Karpatoch v ČR aj SR, kde je známych niekoľko historických aj recentných lokalít v okolí obcí Nedašov, Bylnice, Brumov, Sidonie, Sv. Štepán a Vršatecké Podhradie. Ďalej v Strážovských vrchoch (Čavoj a Omšenie), na vrchu Stráž vo Vtáčniku neďaleko obce Veľké Pole a v Tribči pri Radobici. Lokality v okolí hradu Gýmeš pri Jelenci (tiež Tribeč) a pri obci Obyce v Pohronskom Inovci sú v súčasnosnosti nepotvrdené a je možné, že zanikli.
Ekológia: Rastie prevažne v ekotonových spoločenstvách na okrajoch lesov, krovinami zarastajúcich stráňach, prípadne na suchších až mezofilných lúkach (spoločenstvá z okruhu zväzov Bromion erecti, Arrhenatherion) v kolínnom až submontánnom stupni.
Opis: Viacročná až trváca bylina vysoká do 70 cm. Podzemok krátky, šikmý, byľ priama, jednoduchá, ryhovaná.
Prízemné listy v ružici, dlho stopkaté, za kvetu často odumreté. Čepeľ vajcovitá až vajcovito kopijovitá, na okraji hrubo zubatá až takmer celistovokrajová, viac než 3-krát dlhšia než široká, na báze klinovitá, stopka rôzne dlhá, krídlovitá. Stredné až horné stonkové listy sediace až polobjímavé. Úbory sú usporiadané v počte 3–12 v zdanlivom okolíku, v priemere 3–4 cm veľké, zlatožlté. Stopky úborov sú 2–7 cm dlhé, 2–3-krát dlhšie než zákrov. Plodom sú nažky.
Zámeny: Podobný druh, ktorý sa vyskytuje v Karpatoch, je Tephroseris crispa. Líši sa stopkami väčšiny úborov 3–5-krát dlhšími než zákrov a bázou čepele prízemných listov, ktorá je srdcovito zúžená až uťatá, 2–2,5(–3)-krát dlhšia než široká. Nominátny poddruh Tephroseris longifolia subsp. longifolia sa v Česku ani na Slovensku nevyskytuje. Ohrozenie a ochrana: V červenom zozname ČR je zaradený do kategórie kriticky ohrozených (C1t), chránený je celý druh Tephroseris longifolia (§1), na Slovensku patrí medzi ohrozené (EN), je tiež chránený zákonom (§). Je zaradený aj medzi druhy európskeho významu (NATURA 2000).
KEDY
Stretneme sa v sobotu, 25. marca 2023 od 10:09 do 16:31 potrvá oficiálna časť eventu s tým, že sa práce môžu pretiahnuť aj do večerných hodín. Podľa toho ako budeme stíhať, koľkí budeme a hlavne ako nám to bude dohárať, aby sme lokalitu zanechali v bezpečnom stave. Samozrejme posledné slovo má počasie.
Príď kedy môžeš, každá pomoc sa počíta.
KDE
N 49° 04.330 E 018° 08.740
Platné povolenia na vykonávané práce správou CHKO Biele Karpaty – Štátna ochrana prírody (možno budu aj osobne prítomní), ochranárskeho združenia a hasičov budú u ownera.
Ďakujeme za pomoc.
Simon Cooper & OZ Permoníci
v spolupráci s Katkou Devanovou z BROZ.

ŠVP - FARMA VI
2023-03-19 15:45 - 16:15 | Bojničky
Všeobecné info o eventoch ŠVP – FARMA
Dlho, predlho sme tento event nemali. Naposledy bol v decembri 2018 a potom veľa povinnosti, potom obmedzení, ale farmy žijú, deti vyrástli len o štyri roky a tak si môžeme dať pokračovanie.
Eventy pod názvom Škola v prírode prinášajú záujemcom množstvo prednášok a programu pre deti aj dospelých, ale nie vždy je možné prírodu priniesť priamo medzi vás.
Po druhom ročníku sa nám ŠVP eventy prehupli na status MEGA čo zároveň spôsobilo, že už nie sú tak osobné, akoby si niektoré témy zaslúžili. Pochopiteľne je jednoduchšie pozvať vás medzi chovateľov a pestovateľov ako sťahovať na Školu v prírode celé farmy.
Neviem nakoľko vás tento koncept osloví. Ide len o malý eventový doplnok tém, ktoré nie je jednoduché realizovať na mega evente Škola v prírode a zároveň možnosť si samostatne, ale aj so svojimi deťmi užiť výlet na farmy a ranče Slovenska.
Upozorňujem, že eventy ako samostatné stretnutia nie sú spoplatňované, ale mnoho fariem vstupné vyberá v pevnej alebo dobrovoľnej výške! Kde to bude možné, budeme platiť zvýhodnený vstup ako vopred nahlásená organizovaná skupina. Vstupné farmám slúži napríklad na pokrytie časti nákladov pre chované zvieratá a teda určite nie je na mieste špekulovať ako to obísť..
Cieľom farmárských eventov je, aby sme spoločne spoznali život na farmách, ktorí poniektorí poznajú aj zo svojich domovov a iní len z televíznej obrazovky. Postupne si predstavíme včely, ovce, hovädzí dobytok, kozy, ošípané, husy, bažanty, sliepky. Nebudú však chýbať ani zvieratá, ktoré u nás v domácnostiach či lesoch bežne nestretneme. Budú to pštrosy, klokany, horský škótsky dobytok. Do oči sa nám zapozerá muflón, veverička, králik, emu, líška, los, lamy, jelene… Na mnohých farmách je aj doplnkový program ako jazda na koni, jazda na vláčiku, na vlečke traktora a podobne. Ak nám počasie dovolí stretneme sa aj pri farmárskych opekačkách.
Sériu eventov nakopneme vo FARM PARKu BOJNIČKY.
Nájdete tu veľa zvierat typických pre slovenské gazdovstvo, ale aj množstvo zábavných atrakcií pre Vaše deti, akými sú napríklad trampolíny, preliezky, mini zipline či tubingová dráha. Viac informácii ti poskytne internet.
KEDY A KDE:
Pred farmou Madonan, FARM PARK BOJNIČKY, neďaleko Hlohovca sa stretneme 19.marca 2023 od 15:43 do 16:14.
Po skončení oficiálnej časti stretka sa záujemcovia o prehliadku presunú na farmu od 16:16.
Vstupné je 6 € (cena za vstup počas víkendu).
Cena sa platí na chodiacu osobu. Mega trampolíny sú zahrnuté v cene vstupného.

Pieskovcové chrbty 4
2023-02-26 08:00 - 11:00 | Drňa
Cerová vrchovina z Wiki
Má pretiahnutý tvar od západu k východu. Zhruba jednu polovicu územia obklopuje Juhoslovenská kotlina, druhá polovica tvorí štátnu hranicu s Maďarskom. Maďarská časť pohoria je označovaná ako Cserhát.
Cerová vrchovina vznikla v posledných fázach vulkanickej činnosti na území Slovenska pred cca šiestimi až dvoma miliónmi rokov. Najvyššie miesta tejto oblasti sú Karanč (728 m), Šiator (660 m), Ragáč (536 m) a Veľký Bučeň (514 m).
Cerová vrchovina má bohatý, relatívne nenarušený prírodný potenciál a preto bolo toto územie s rozlohou 162 km² vyhlásené v roku 1989 Chránenou krajinnou oblasťou Cerová vrchovina. Jej súčasťou sú početné národné prírodné rezervácie. Veľmi cennou je národná prírodná rezervácia Šomoška. Bola vyhlásená už v roku 1954 a je to hradný vrch zo vzácnym príkladom rozpadu čadiča na stĺpovité päť a šesťboké hranoly – Kamenný vodopád, ktorý patrí k európskym raritám. Zrúcanina hradu na vrchole pochádza zo 14. storočia, na svahoch pod hradným vrchom sú vzácne spoločenstvá listnatých lesov.
K zaujímavým chráneným prírodným pamiatkam patrí Pohanský hrad a Hajnáčka – zrúcanina gotického hradu zo 14. storočia na skalnatom kopci vulkanického pôvodu.
V sopečných horninách boli nájdené úlomky kostí zvierat žijúcich v treťohorách. Z chráneným prírodným pamiatkám patria napríklad Ragáč, Sprašový odkryv pri Radzovciach alebo Soví hrad. Soví hrad je archeologické nálezisko z doby kamennej a bronzovej. Ide o čadičový vrchol s menšou náhornou plošinkou a kráterom nad obcou Šurice.
PRÍBEH
Pri obci Drňa (okres Rimavská Sobota), pánubohu za chrbtom, žije jeden gazda so synom, ktorý ako jedni z posledných mohykánov ešte pasú a doja kravy. A pastvou jemne zabŕdajú aj do krásnych poniklecových svahov lokality Pieskovcové chrbty.
Ale ozaj len jemne a to je chyba, lebo trebalo by viac, aby tie poniklece nezarástli. Už sme ich aj namotali, že začnú viac pásť aspoň jeden svah, kde je poniklecov najviac, ale kravy majú radi čerstvú trávu a tak treba plochu pripraviť. A čo je najlepšie na odstránenie porastov kríkov a starej suchej trávy? No predsa náš zápal k pomoci prírode, píly, krovinorezy a OHEŇ!
Gazda sľúbil, že i grassfed beef guláš navarí (hoci pritom stále pochybovačne krútil hlavou, že neverí, že do Drne by niekto prišiel poniklecom na pomoc).
A TEDA
Čo navrhuje Štátna ochrana prírody v rámci menežmentových opatrení?
Odstraňovanie sukcesných drevín, prípadne bylín a vyhrabávanie stariny na nelesných pozemkoch
Odstraňovanie inváznych druhov rastlín
Zabezpečenie vhodných pobytových podmienok bioty po dohode s obhospodarovateľom
Eliminovať zastúpenie nepôvodných druhov drevín
Špeciálny manažment poľnohospodárskych plôch z titulu ochrany živočíšnych druhov (chrapkáč, drop a drobné pernaté vtáctvo, alebo cicavce)
Kombinovaná pastva (napr. oviec a dobytka so stádom s veľkosťou primeranou únosnosti pasienka) na nelesných pozemkoch
Kombinovaná pastva a kosenie (napr. jarné kosenie s následným prepásaním územia) na nelesných pozemkoch
Čo budeme robiť my: píliť, sekať, hrabať a vyhrabávať, čistiť, prenášať. Náradie zabezpečím.
Prečo: Pre zachovanie krásy slovenskej prírody ďalším generáciam, lebo to vzácne nenecháme stratiť cez invázky
Kedy: V nedeľu, 26. februára 2023 od 08:30 do 11:00.
Kde: N 48° 15.597 E 20° 7.180
Drňa, okres Rimavská Sobota
Ďakujem za pomoc!
Simon Cooper
Menežmentové práce sú vykonávané na základe platného písomného povolenia pod číslom 3454/2020-6.3 vydaným Ministerstvom životného prostredia SR, odbor štátnej správy ochrany prírody a krajiny. Pre účely kontroly kópia dokumentov bude k nahliadnutiu počas eventu u ownera.
